ทิสโก้’เปิดตั๋วบี/อี4เดือนครึ่งดอก3%
ตลาดตั๋วบี/อีเปิดกว้างจ่ายดอกดีกว่าฝาก ทิสโก้ส่งบี/อีพิเศษ อายุ 4 เดือนครึ่ง ดอกเบี้ย 3%
11 ส.ค. 2554

ตลาดตั๋วบี/อีเปิดกว้างจ่ายดอกดีกว่าฝาก ทิสโก้ส่งบี/อีพิเศษ อายุ 4 เดือนครึ่ง ดอกเบี้ย 3% 
นายเมธา ปิงสุทธิวงศ์ ผู้ช่วยกรรมการผู้จัดการใหญ่อาวุโส ธนาคารทิสโก้ เปิดเผยว่า ธนาคารต้องการเป็นสถาบันการเงินที่ตอบโจทย์การสร้างความมั่งคั่งให้กับลูกค้าอย่างต่อเนื่อง จึงได้ออกผลิตภัณฑ์ “ตั๋วแลกเงินพิเศษ” (บี/อี) อายุ 4 เดือน 2 อาทิตย์ โดยให้ดอกเบี้ย 3% สำหรับวงเงิน 5 แสนบาท ถึง 10 ล้านบาท ซึ่งถือว่าเป็นอัตราดอกเบี้ยระดับที่สูงมากเมื่อเทียบกับตั๋วแลกเงินทั่วไปในตลาด โดยจะเปิดขายตั้งแต่วันที่ 8-30 เม.ย.นี้ ในทุกสาขา 
นายเมธาวิเคราะห์ว่า ทิศทางอัตราดอกเบี้ยนโยบายในปีนี้น่าจะแตะระดับอยู่ที่ 3% ดังนั้นผู้ที่มองหาการออมการลงทุนไม่ควรล็อกเงินไว้เกินกว่า 6 เดือน เพราะดอกเบี้ยอาจมีโอกาสปรับขึ้นอีก บี/อีพิเศษ 4 เดือนครึ่ง จึงเป็นอีกทางเลือกสำหรับลูกค้า เนื่องจากอัตราดอกเบี้ยสูงมาก และมีระยะเวลาในการลงทุนเพียง 4 เดือนครึ่งเท่านั้น ทำให้ไม่เสียโอกาสจากการลงทุนแต่อย่างใด
ปัจจุบันตลาดตั๋วบี/อี หรือตั๋วเงินกลายเป็นตลาดหลักของบรรดาประชาชนที่มีเงินเก็บและอัตราดอกเบี้ยในตลาดก็ปรับเพิ่มขึ้นอย่างต่อเนื่อง โดยตั๋วแลกเงิน อายุ 7 วัน /14วัน /1เดือน /2เดือน ดอกเบี้ยปรับขึ้นจาก 1.85% เป็น 2% 
ตั๋วแลกเงิน 3 เดือน เดิม 1.85% ปรับเป็น 2.25% ตั๋วแลกเงิน 4 เดือน เดิม 1.95% ปรับเป็น 2.25% ตั๋วแลกเงิน 6 เดือน เดิม 2% ปรับเป็น 2.35% ตั๋วแลกเงินอายุ 12 เดือน เดิม 2.25% กำลังจะปรับขึ้นเป็น 3.25% m